Kõrvamärke saab JKKst osta vaid Põllumajanduse Registrite ja Informatsiooni Ameti (PRIA)  registris olev loomapidaja. Kui loomapidaja on PRIAs registreerimata, peab ta eelnevalt ennast registreerima (täidab ning esitab vormikohase taotluse) ning alles seejärel on tal võimalik kõrvamärke JKKst osta.  Loomapidaja soovil väljastab JKK kõrvamärke ka kontrollassistendile, veterinaarile või muule isikule, kes esindab loomapidajat. Sellisel juhul registreeritakse JKKs nii kõrvamärkide ostja kui loomapidaja, kelle karja kõrvamärgid osteti.